Majoituimme Nectarian asuntoon kesäkuun alkupuolella n. viikoksi. Valitsimme tämän majoituskohteen rannan läheisyyden ja asunnon kauniin yleisilmeen vuoksi. Asunto oli juuri sellainen kuin esittelykuvissa, siisti, valoisa ja kauniisti sisustettu. Meitä odotti perillä ystävällinen emäntä vastassa ja tervetulopaketti maukkaine kakkuineen, piirakoineen, hedelmineen jne. Yhteydenpito Nectariaan sujui nopeasti ja luotettavasti. Saimme vinkkejä minne saarella kannattaa mennä, mistä vuokrata auto ym. käytännön asioista. Asunnossa oli kaikki tarvittava viikon majoittumiseen, jopa rantapyyhkeet ja lapsille rantalelut. Ranta asunnon kohdalla oli ihana, loiva hiekkaranta, jossa lasten oli turvallista uida. Kaiken kaikkiaan majoitus vastasi täysin ja jopa ylitti odotuksemme. Jos tulemme Kreetalle toistekin, tulemme ehdottomasti majoittumaan tähän samaan asuntoon. Näin hyvin mietittyyn kohteeseen tulee mielellään takaisinkin.